stanford-oval/wikipedia huggingface dataset:
גמר גביע המדינה בכדורגל 2000
הדרך אל הגמר > בית"ר ירושלים

בית"ר ירושלים הגיעה לגמר לאחר שסיימה את עונת הכדורגל במקום החמישי בלבד בליגת העל, בעונה שהציגה כדורגל בינוני לאחר איבוד רוב השחקנים הבכירים שלה מהשנים הקודמות. בנוסף עוד לפני המשחק היה ידוע כי זהו משחקו האחרון של אלי אוחנה כמאמן בית"ר ירושלים. בסיבוב ט' הגרילה בית"ר את הפועל ירושלים, שהייתה קבוצת תחתית בליגת העל וירדה באותה העונה לליגה הלאומית, למפגש דרבי ירושלמי רביעי במסגרת הגביע בהיסטוריה, ובו היא מנצחת 2-0 משערים של ראובן עטר וגולן דרעי. בשמינית הגמר מתארחת בית"ר אצל בית"ר באר שבע מהליגה הלאומית, כאשר במשחק היא כובשת ראשונה מרגליו של סרגיי טרטיאק, אולם המארחת משווה בדקה ה-86 משער של שגיב אליהו, ובית"ר מגיעה איתה לסיום הארכה בתוצאה 1-1. בסופו של דבר מנצחת בית"ר רק בדו-קרב פנדלים בתוצאה 6-7, תוצאה שהפתיעה את רוב מסקרי המשחק. ברבע הגמר מתארחת בית"ר אצל מכבי נתניה, באצטדיון הקופסה, קבוצה שנלחמה על חייה בליגת העל באותה העונה. במשחק כובשת בית"ר ראשונה מרגליו של אלון מזרחי בדקה ה-64, אולם מכבי נתניה הופכת את התוצאה ל2-1 ב-6 דקות בלבד משערים של עופר שטרית ודרקו רייק-סודר. בדקה ה-84 משווה בית"ר את התוצאה משער נוסף של מזרחי ו-90 דקות מסתיימות בתוצאה 2-2. בתחילת ההארכה כובשת שוב מכבי נתניה מרגליו של קלמי סבן בדקה ה-93, ובית"ר מצליחה להשוות שוב, רק 5 דקות לסיום ההארכה בדקה ה-115, משער של ויקטור פאצ'ו האלבני, והמשחק מסתיים ב3-3 וממשיך לדו-קרב פנדלים. בפנדלים אחרי סבב פנדלים מושלם ועוד 4 פנדלים בודדים, בית"ר מנצחת 8-9, מהחמצה של מכבי נתניה, בדרך לחצי הגמר. בחצי הגמר הנייטרלי שהתקיים ברמת גן נפגשה בית"ר מול קבוצת תחתית נוספת מליגת העל, הפועל כפר סבא, כאשר בית"ר מבקיעה ומובילה 3-0 במחצית הראשונה מרגליהם של אישטוון האמר, אלון מזרחי, וויקטור פאצ'ה, אולם כפר סבא חוזרת למשחק מצמד שערים מהירים של פיטר אמולה בדקות ה-78 וה-83, אולם המשחק מסתיים בתוצאה 2-3 לטובת בית"ר, שממשיכה לגמר הגביע השמיני בתולדותיה, והשני ברציפות מול הפועל תל אביב.
סיכום מהלכי המשחק > מחצית שנייה

בדקה ה-87 של המשחק קשר הפועל תל אביב דניס אונישנקו רץ בצד ימין של חצי המגרש ומסר כדור אלכסוני לחלוץ פיני בלילי שמסר ישירות לקשר ההתקפי דיאן ראצ'וניצה שנשאר לבד מול השוער קורנפיין ובעט חזק לרשת, מה שקבע 0:1 להפועל תל אביב.
בדקה ה-93 מגן בית"ר קובי גנון העביר כדור על הקו לעבר הקשר אישטוון האמר שמסר כדור רוחב קשתי לרחבה, ישירות לראשו של החלוץ המחליף ויקטור פאצ'ו שנגח מכ-3 מטרים לרשת של הפועל תל אביב וקבע 1:1 ואת תוצאת המשחק בתום 90 דקות.
סיכום מהלכי המשחק > הארכה

בהארכה הרבו הקבוצות למשוך ולבזבז זמן בחצי המגרש שלהם, כאשר הפועל תל אביב ביצעה 2 חילופים ובית"ר ביצעה חילוף אחד. בחלק הראשון של ההארכה.
בדקה ה-114 נשלח הקשר תמאש שנדור לכדור ארוך נוסף מצד שמאל, השתחרר באגף ונכנס לרחבה, ניסה להכניס כדור עומק לוויקטור פאצ'ה שנהדף על ידי יגאל אנטבי, וחזר ישירות להאמר שניסה לבעוט, רחוק מהשער.
בדקה ה-115 אביב וולנרמן מסר כדור הגיע לקשר המחליף שלום תקווה (במשחקו האחרון במדי המועדון לפני פרישה), שמסר אותו לכיוון האמצע ושחרר את סלים טועמה לתוך הרחבה, אחרי שבלם בית"ר אהוד כחילה החליק על הקרקע. טועמה שנשאר לבד מול השוער קורנפיין, בעט פס מדויק לרשת וקבע 1:2 להפועל תל אביב במשחק.
בדקה ה-116 ניסה יוסי אבוקסיס לבעוט ממצב נייח כדור חזק, שנעצר אצל שוער הפועל תל אביב שביט אלימלך.
בדקה ה-117 שלח אבוקסיס כדור לרחבת ה-16, כאשר הוא הוקפץ והגיע לאישטוון האמר שבעט אותו לקורה והחוצה.
בדקה ה-118 נקבע כדור קרן לבית"ר, והיא ביצעה את החילוף השלישי שלה במשחק, כאשר אלי פרץ הצעיר נכנס במקומו של כחילה, לנסות ולתקוף עד כמה שניתן. כדור הקרם הורם על ידי אבוקסיס, והגיע לשוער בית"ר איציק קורנפיין שעלה לקרן אחרונה במשחק בניסיון לתקוף, ונגח אחורנית, הכדור הגיע לגולן דרעי שהקפיץ את הכדור אחורנית חזרה למרכז הרחבה, כאשר חלוץ בית"ר ויקטור פאצ'ו התרומם ונגח כדור קשתי שנכנס פנימה לחיבורי השער של הפועל תל אביב וקבע 2:2 דרמטי במשחק.
השופט מאיר לוי הוסיף דקה בלבד, לפני ששרק לסיום ההארכה ושוויון 2:2 בתום 120 דקות.
סיכום מהלכי המשחק > דו-קרב פנדלים

בדו הקרב בעטה ראשונה הפועל תל אביב כל סבב בעיטות. שמעון גרשון – בעט גבוה ופנימה. 0:1 להפועל. קשר בית"ר יוסי אבוקסיס בועט שמאלה. אלימלך נוגע, אבל הכדור נכנס, וקובע 1:1. דניס אונישנקו - שמאלה ופנימה. 1:2 להפועל תל אביב. גולן דרעי – ימינה. אלימלך הודף. עדיין 1:2. בלם הפועל תל אביב אילן בכר בועט שמאלה. קורנפיין נוגע, אך אינו מצליח להדוף את הכדור. 1:3 להפועל תל אביב. קשר בית"ר תמאש שאנדור – בועט שמאלה. אלימלך מגיע לכדור, אבל לא מצליח להדוף. 2:3. דיאן רצ'וניצה – ימינה ונכנס לרשת, התוצאה 2:4 להפועל תל אביב שמנצחת ומשלימה דאבל עם זכייה בגביע המדינה העשירי בתולדותיה.
| 0 | 1 | 2 | 3 | 4 |
| --- | --- | --- | --- | --- |
| 17 במאי 2000 | הפועל תל אביב | 2:2‏ה | בית"ר ירושלים | אצטדיון רמת גן, רמת גן צופים: 40,000 שיפוט: מאיר לוי |
| 17 במאי 2000 | דיאן ראצ'וניצה  , 87'  סלים טועמה  , 115' |  | ויקטור פאצ'ה  , 90+3' ויקטור פאצ'ה  , 118' | אצטדיון רמת גן, רמת גן צופים: 40,000 שיפוט: מאיר לוי |
|   |   | תוצאת פנדלים |   |   |
|   | שמעון גרשון    דניס אונישנקו    אילן בכר    סלים טועמה    דיאן ראצ'וניצה  | 2:4 | יוסי אבוקסיס    גולן דרעי    סרגיי טרטיאק    תמאש שאנדור  |   |
סיכום מהלכי המשחק > הרכבי הקבוצות

| --- | --- |
              הפועל תל אביב :               בית"ר ירושלים
הערות שוליים

↑  עגל הזהב: עשרת הגמרים הגדולים בתולדות גביע המדינה, באתר וואלה, 23 במאי 2023
דורנוד

דורנוד (במונגולית: Дорнод аймаг) הוא אחד מ-21 האיימאגים (מחוזות) של מונגוליה.
פירוש השם: "המזרחי". האיימאג ממוקם במזרח המדינה ובירתו היא צ'ויבלסאן, העיר הרביעית בגודלה במונגוליה, הקרויה על שם הרודן המונגולי הורלוגין צ'ויבלסאן. על דגלו וסמלו של המחוז מופיע צבי יעלי מונגולי הנפוץ במיוחד באזור זה.
סומים (תת מחוזות)

חרלן (Herlen)
ביינדון (Bayandun)
ביינטומן (Bayantümen)
ביין-אול (Bayan-Uul)
בולגן (Bulgan)
צ'ויבלסאן (Choybalsan)
צ'ולונחורוט (Chuluunhoroot)
דשבלבר (Dashbalbar)
גורוונזגל (Gurvanzagal)
חלחגול (Halhgol)
חולונבויר (Hölönbuyr)
מטד (Matad)
סרגלן (Sergelen)
צגן-אובו (Tsagaan-Ovoo)
דאג קולינס

ערך זה עוסק בשחקן ומאמן כדורסל. אם התכוונתם לפוליטיקאי, ראו .
פול דאגלס "דאג" קולינס (באנגלית: Paul Douglas "Doug" Collins; נולד ב-28 ביולי 1951) הוא כדורסלן ומאמן עבר אמריקאי, ששיחק בליגת ה-NBA בין השנים 1973–1981, ואימן בה לסירוגין בין השנים 1986–2013. בעברו היה פרשן של משחקי NBA בטלוויזיה, ומאז 2017 משמש כיועץ לענייני כדורסל בקבוצת שיקגו בולס.
נעורים ומכללות

קולינס נולד בעיר כריסטופר שבאילינוי, וגדל בבנטון הסמוכה. בין השנים 1970–1973 למד באוניברסיטת המדינה של אילינוי, ובשלוש עונותיו בקבוצת הכדורסל שלה קלע 29.1 נקודות בממוצע למשחק. בעונת 1972/1973 נבחר לחמישיית העונה של ליגת המכללות (First-Team All-American), לצד כוכבי ה-NBA לעתיד ביל וולטון, דייוויד תומפסון וקית' וילקס.
נבחרת ארצות הברית

בקיץ 1972 השתתף קולינס באולימפיאדת מינכן כשחקן נבחרת ארצות הברית, וזכה עמה במדליית הכסף. בתשעת משחקי קבוצתו בטורניר קלע קולינס ממוצע של 7.3 נקודות למשחק.
קריירת משחק

קולינס נלקח בבחירה הראשונה של דראפט ה-NBA‏ 1973 על ידי קבוצת פילדלפיה 76', אותה אימן ג'ין שו. בעונתו הראשונה בפילדלפיה קלע 8.0 נקודות למשחק בלבד, אך כבר בעונה הבאה הפך לשחקן מפתח בקבוצה כששיפר את תפוקתו ל-17.9 נקודות למשחק. בעונת 1975/1976 קלע שיא קריירה של 20.8 נקודות למשחק, ונבחר להשתתף במשחק האולסטאר בפעם הראשונה מתוך 4 עונות רצופות. בעונה העוקבת הצטרף לפילדלפיה כוכב ליגת ה-ABA ג'וליוס ארווינג, אשר הוביל את הקבוצה לצד קולינס, ג'ורג' מקגיניס ולויד פרי עד למעמד גמר ה-NBA, בו הפסידה לפורטלנד טרייל בלייזרס בתוצאה 2–4.
החל מינואר 1979 ועד סיום הקריירה סבל קולינס ממספר פציעות ברגליו, אשר פגעו ביכולותיו וגרמו לו להחמיץ משחקים רבים; בעונות 1979 עד 1981 השתתף ב-95 מתוך 246 משחקי קבוצתו, והחמיץ את כל משחקי הפלייאוף בהן התמודדה. במהלך עונת 1980/1981 הודיע על פרישה ממשחק בשל פציעותיו, בגיל 29 בלבד. ב-8 עונותיו ב-NBA, כולם במדי פילדלפיה 76', רשם קולינס ממוצעים כוללים של 17.9 נקודות, 3.2 ריבאונדים ו-3.3 אסיסטים למשחק.
קריירת אימון

בין השנים 1981–1986 שימש כעוזר מאמן בקבוצות הכדורסל של אוניברסיטת פנסילבניה ואוניברסיטת המדינה של אריזונה.
קריירת אימון > שיקגו בולס

לקראת עונת 1986/1987 מונה למאמנה הראשי של שיקגו בולס, כמחליפו של סטן אלבק. הקבוצה כללה באותה עונה סגל צעיר שהובל על ידי מייקל ג'ורדן בעונתו השלישית, ולמרות שהיה מלך הסלים של ה-NBA עם 37.1 נקודות למשחק התקשו הבולס כשסיימו את העונה עם מאזן שלילי 40–42 והובסו בסיבוב הפלייאוף הראשון מול בוסטון סלטיקס בתוצאה 0–3. בעונה הבאה צירפו הבולס את שחקני המכללות סקוטי פיפן והוראס גרנט, אשר סייעו לקבוצה לרשום שיפור של 10 ניצחונות לעומת העונה הקודמת (52–30), ולהעפיל לשלב חצי גמר המזרח. את עונת 1988/1989, השלישית של קולינס בשיקגו, סיימו הבולס במקום השישי בלבד באזור המזרחי, אך גברו בפלייאוף על קליבלנד קאבלירס (3–2) וניו יורק ניקס (4–2) בדרך להעפלה ראשונה לגמר המזרח מזה 14 עונות. בגמר המזרח נכנעו הבולס לאלופה שבדרך, דטרויט פיסטונס, בתוצאה 2–4. על אף הצלחת הקבוצה באותן שנים, פוטר קולינס מתפקיד מאמן הבולס בסיום אותה עונה, והוחלף על ידי פיל ג'קסון.
קריירת אימון > דטרויט פיסטונס

בקיץ 1995 מונה למאמנה של דטרויט פיסטונס, אשר בדומה לשיקגו הובלה על ידי שני שחקנים צעירים ומבטיחים בעמדות הכנף – גרנט היל ואלן יוסטון. בעונתו הראשונה של קולינס בקבוצה רשמה דטרויט שיפור של 18 ניצחונות לעומת העונה הקודמת (46–36), והעפילה לפלייאוף לראשונה מזה 4 עונות, אך הודחה בסיבוב הראשון מול אורלנדו מג'יק. בעונה הבאה עבר אלן יוסטון לניו יורק ניקס, אולם התעלות של גרנט היל וג'ו דומארס הוותיק בפתיחת העונה הוליכה את הפיסטונס למאזן השני בטיבו באזור המזרחי עד סוף-שבוע האולסטאר, מה שהוביל לבחירתו של קולינס למאמן קבוצת המזרח במשחק האולסטאר. אל הפלייאוף של אותה עונה העפילה דטרויט מהמקום החמישי במזרח, והודחה שוב בסיבוב הראשון, הפעם על ידי אטלנטה הוקס. לאחר פתיחת עונה מאכזבת ב-1997/1998 פיטרו הפיסטונס את קולינס מתפקידו כשעמדו על מאזן שלילי 21–24, ומינו במקומו את עוזרו אלווין ג'נטרי.
קריירת אימון > וושינגטון ויזארדס

בעונת 2001/2002 מונה למאמן וושינגטון ויזארדס, אשר הייתה אחת הקבוצות ההמתוקשרות ביותר בליגה עקב צירופו של מייקל ג'ורדן שחזר מפרישה, ובחירתו של קוואמי בראון בבחירה הראשונה של דראפט 2001. יכולת טובה של ג'ורדן (22.9 נקודות למשחק) וריצ'רד המילטון (20.0) סייעו לקבוצה להציג שיפור של 18 ניצחונות לעומת העונה הקודמת, אך מאזנם השלילי (37–45) הותיר אותם מחוץ לפלייאוף. בעונה העוקבת רשמו הוויזארדס מאזן זהה, ובסיומה פוטר קולינס מאימון הקבוצה.
קריירת אימון > פילדלפיה 76'

ב-21 במאי 2010 חזר קולינס לאמן ב-NBA לאחר הפסקה של 7 שנים, כשמונה למאמן פילדלפיה 76' בה שיחק בעברו. בראשות השחקנים אנדרה איגודלה, אלטון ברנד וג'רו הולידיי רשמה פילדלפיה שיפור של 14 ניצחונות לעומת העונה הקודמת (41–41), והעפילה לפלייאוף מהמקום השביעי במזרח. בפלייאוף עצמו הפסידה פילדלפיה למיאמי היט העדיפה בתוצאה 1–4. בהצבעות לפרס מאמן השנה ב-NBA של אותה עונה זכה קולינס במספר הקולות השני הכי גבוה, אחרי הזוכה טום ת'יבודו.
את עונת 2011/2012 המקוצרת סיימה פילדלפיה במקום השמיני במזרח עם מאזן חיובי 35–31, ובפלייאוף אף הצליחו לגבור על המדורגת ראשונה, שיקגו בולס, שנאלצה לשחק ללא שחקנה המוביל דריק רוז שנפצע. היה זה הניצחון הראשון של פילדלפיה בסדרת פלייאוף מזה 9 עונות, וכן הפעם החמישית בלבד בתולדות הליגה בה קבוצה המדורגת שמינית מדיחה מהפלייאוף את המדורגת ראשונה. בשלב הפלייאוף השני גררה פילדלפיה את בוסטון סלטיקס לסדרה של שבעה משחקים, אך בסופו של דבר הפסידה בתוצאה 3–4.
לפני עונת 2012/2013 ביצעו הסיקסרס טרייד משמעותי במסגרתו נפרדו בין היתר מאנדרה איגודלה, וצירפו את הסנטר אנדרו ביינום ואת הקלע ג'ייסון ריצ'רדסון. שני שחקני הרכש סבלו באותה עונה מפציעות משמעותיות בברכיים שגרמו להם להחמיץ משחקים רבים; ריצ'רדסון שותף ב-33 משחקים בלבד, וביינום נעדר מהעונה כולה. בסיומה של העונה המאכזבת בה ניצחו 34 משחקים בלבד התפטר קולינס מתפקידו כמאמן, והקבוצה נכנסה לתהליך של בנייה מחדש ("The Process") בהובלתו של הג'נרל מנג'ר הנכנס סם הינקי.
קריירה כפרשן וכיועץ

לאורך שנות ה-80 שימש קולינס כפרשן של משחקי NBA ברשת הטלוויזיה CBS, ובהמשך חזר לפרשן משחקים ברשתות CBS,‏ NBC,‏ TNT ו-TBS בין תפקידי המאמן אותן מילא. כמו כן עבד כפרשן של NBC במשחקי הכדורסל של אולימפיאדות בייג'ינג (2008) ולונדון (2012).
לקראת עונת 2017/2018 מונה ליועץ בכיר לענייני כדורסל בשיקגו בולס.
ביאורים

↑  המאמן של הקבוצה המחזיקה במאזן הטוב ביותר בכל אזור לקראת משחק האולסטאר נבחר לאמן את נבחרת אותו אזור, ובתנאי שלא ייאמן שנתיים ברציפות. במקרה כזה, כפי שקרה בעונת 1996/1997 עם מאמן הבולס פיל ג'קסון, המאמן במשחק האולסטאר הוא זה שקבוצתו מדורגת במקום השני של אותו אזור.
הערות שוליים

↑  סטטיסטיקות המכללות של קולינס, באתר sports-reference.com
↑  שיאים ופרסים של ליגת המכללות, באתר הרשמי, 2012
↑  נבחרת ארצות הברית באולימפיאדת מינכן, באתר הרשמי של USA Basketball,‏ 10 ביוני 2010
↑  רשימת נבחרי דראפט 1973, באתר basketball-reference.com
1 2  פילדלפיה ממנה את קולינס למאמנה הראשי, באתר הרשמי של הקבוצה, 21 במאי 2010
↑  סטטיסטיקות המשחק של קולינס ב-NBA, באתר basketball-reference.com
1 2  קולינס מפוטר מאימון שיקגו בולס, באתר upi.com,‏ 6 ביולי 1989
↑  קולינס מפוטר מאימון שיקגו בולס, באתר לוס אנג'לס טיימס, 7 ביולי 1989
↑  קולינס מסיים במקום השני בהצבעה לפרס מאמן השנה, באתר sbnation.com,‏ 1 במאי 2011
↑  קולינס מתפטר מאימון פילדלפיה, באתר USA Today,‏ 18 באפריל 2013
↑  צוות השידור של NBC באולימפיאדת בייג'ינג, באתר baltimoresun.com,‏ 16 ביולי 2008
↑  צוות השידור של NBC באולימפיאדת לונדון, באתר USA Today,‏ 28 ביוני 2012
↑  שיקגו בולס ממנה את קולינס ליועץ לענייני כדורסל, באתר הרשמי של הקבוצה, 19 בספטמבר 2017
קולינס (משמאל) עם אנדרה מילר, 2014
גמר גביע המדינה בכדורגל 2005

גמר גביע המדינה בכדורגל 2005 התקיים באצטדיון רמת גן ברמת גן ב-18 במאי 2005, ובו נקבע כי מחזיקת גביע המדינה בכדורגל 2004/2005 היא מכבי תל אביב, שניצחה במשחק את מכבי הרצליה בתוצאה 3-5 בדו-קרב פנדלים, אחרי שהמשחק הרשמי הסתיים בתוצאה 2-2. הייתה זו המהדורה ה-67 של גביע המדינה, וה-52 מאז קום המדינה.
מכבי תל אביב, זכתה בגביע המדינה ה-16 מאז קום המדינה וה-22 בתולדותיה, ולאחר 5 משחקים במפעל, מתוכם ניצחה ב-3 בתום 90 דקות, 1 בתום 120 דקות, ואת הגמר רק בדו-קרב פנדלים, ומאזן השערים שלה בעונה זו היה 12–7 לטובתה, כאשר היא מציגה ממוצע שערים של 2.4 שער למשחק. מכבי תל אביב חזרה למעמד הגמר אחרי 3 שנים, אחרי שבפעם האחרונה בעונת 2001/2002 נפגשה מול היריבה מכבי חיפה, וניצחה 4:5, גם אז בדו-קרב פנדלים. זאת בהמשך לעונה לפני כן, 2000/2001 גם אז זכתה מכבי תל אביב בגביע אחרי שניצחה בגמר 0-3 את מכבי פתח תקווה.
מנגד, מכבי הרצליה הגיעה לגמר הגביע אחרי שניצחה בכל ארבעת משחקיה עד אז בהארכה או בדו-קרב פנדלים, ומאזן שערים של 8-4 לטובתה עם 2 שערים למשחק. מכבי הרצליה הגיעה לגמר גביע המדינה בפעם הראשונה בהיסטוריה של המועדון, ומהווה למעשה הישג השיא של המועדון שגם שיחק בליגת המשנה באותה העונה (הליגה הלאומית). הייתה זו הפעם השישית בלבד בהיסטוריה של גמר הגביע, בה מגיעה לגמר קבוצה המשחקת בליגת המשנה.
הדרך אל הגמר

| מכבי הרצליה> יריבה | מכבי הרצליה> תוצאה | סיבוב | מכבי תל אביב> תוצאה | מכבי תל אביב> יריבה |
| --- | --- | --- | --- | --- |
| הפועל עכו | 1–1 (3–1 פ) | 32 האחרונות | 1–3 | הפועל באר שבע |
| הפועל צפרירים חולון | 3–0 (הארכה) | שמינית הגמר | 2–3 | מ.ס. אשדוד |
| הפועל פתח תקווה | 3–2 (הארכה) | רבע הגמר | 1–2 | הפועל חיפה |
| הפועל אשקלון | 1–1 (4–2 פ) | חצי הגמר | 1–2 (הארכה) | מכבי פתח תקווה |
הדרך אל הגמר > מכבי הרצליה

מכבי הרצליה הגיעה לגמר הגביע אחרי שניצחה בכל ארבעת משחקיה עד אז בהארכה או בדו-קרב פנדלים בלבד. בסיבוב ט' פגשה הרצליה את הפועל עכו מהלאומית בחוץ, וניצחה אותה 1-3 בדו-קרב פנדלים, אחרי שהמשחק וההארכה הסתיימו בתיקו 1-1 אחרי שקשר הרכש הניגרי אליאסו איסיאקו השווה את התוצאה בדקה ה-58. בשמינית הגמר פגשה הקבוצה את הפועל צפרירים חולון, ואחרי שמשחק זה הסתיים ב0-0 בתום 90 דקות, בהארכה התפוצצה הרצליה והבקיעה שלושה שערים מרגליהם של יניב לוזון (103), אופיר חלוואני (110 בפנדל) ויהודה גינשווילי (120). ברבע הגמר פגשה מכבי הרצליה הגרלה קשה יחסית בדמות הפועל פתח תקווה ששיחקה דאז בליגה הבכירה, ליגת העל, והייתה קבוצת אמצע טבלה. במשחק זה הובילה הפועל פתח תקווה 2-0 משערים של יוסי שבחון ועמאר יוקאן, וזאת עד לדקות הסיום בהם כבשו שחקני מכבי הרצליה דייהו דייוויס (84) ועבד טיטי (89) 2 שערים מהירים והשוו את תוצאת המשחק ב-90 דקות, והמשחק הלך להארכה. במשחק היה זה שוב איסיאקו הניגרי שהבקיע שער ניצחון להרצליה בדקה ה-113, והקבוצה ניצחה בהארכה והעפילה לחצי הגמר. בחצי הגמר פגשה הרצליה קבוצה אחרת שעשתה היסטוריה, הפועל אשקלון - אז קבוצה ששיחקה בליגה השלישית (הליגה הארצית), והעפילה לחצי הגמר אחרי שניצחה בדרך את בני יהודה תל אביב מליגת העל, בתוצאה המרשימה 3-0. הייתה זו הפעם השלישית בלבד בהיסטוריה של מדינת ישראל בו קבוצה מהליגה השלישית מעפילה לחצי גמר הגביע. בחצי הגמר כבשה הרצליה ראשונה מרגליו של הקשר המצטיין איסיאקו בדקה ה-33. דקה לפתיחת המחצית השנייה (46) כבש קרלוס צ'קאנה, ותוצאת המשחק (1:1) נשמרה עד לתום הארכה ולדו-קרב הפנדלים. בפנדלים ניצחה מכבי הרצליה 2-4 והעפילה לראשונה בהיסטוריה שלה לגמר גביע המדינה.
הדרך אל הגמר > מכבי תל אביב

מכבי תל אביב הגיעה לגמר הגביע אחרי שניצחה בשלושה משחקים ב-90 דקות ומשחק אחד בהארכה (בתום 120 דקות). בסיבוב ט' פגשה מכבי תל אביב את הפועל באר שבע בביתה וניצחה 3-1 משערים של ארז מסיקה (27), לירן כהן (59) וערן לוי (90). בשמינית הגמר נפגשה עם מ.ס. אשדוד בחוץ וניצחה 2-3, אחרי שהובילה פעמיים ואשדוד השוותה לה. את שער הניצחון כבש שחקן הרכש הקמרוני אמיל אמבמבה בדקה ה-78. ברבע הגמר פגשה מכבי תל אביב את הפועל חיפה בחוץ, וניצחה בדקה ה-88 במשחק משערו של החלוץ אנדרייס פרוחורנקובס הלטבי. בחצי הגמר נפגשה עם מכבי פתח תקווה ברמת גן, כאשר אדוארדו מרקש מבקיע לזכות הקבוצה בדקה ה-30 אך איסמעיל עאמר משווה לזכות פתח תקווה בדקה ה-48, והתוצאה נשמרת בתום 90 דקות. המשחק הולך להארכה, ושם מנצחת מכבי תל אביב בדקה ה-113 מרגליו של שחקן מכבי פתח תקווה שי בנאי שמבקיע שער עצמי לשערו הוא, ומכבי תל אביב מעפילה לגמר הגביע. הקבוצה מעפילה לגמר גביע שלישי ב-5 שנים, וזאת למרות שבליגה הקבוצה חווה את אחת העונות הפחות מוצלחות שלה ביחס לציפיות ומסיימת במקום השמיני בלבד, שיא שלילי מזה שנים.
סיכום מהלכי המשחק > מחצית ראשונה

בדקה ה-16 כדור עונשין מצד ימין מוצא את אופיר חלוואני חופשי במרכז הרחבה. החלוץ קופץ ונוגח את הכדור לקרקע ופנימה. 0:1 למכבי הרצליה.
בדקה ה-25 חלוץ מכבי תל אביב אמיל אמבמבה קיבל כדור בפינת הרחבה, נכנס פנימה ושלח כדור רוחב. הקשר הברזילאי ברונו רייס הגיע בריצה מאחור ובעט את הכדור לרשת, והתוצאה 1:1.
בדקה ה-38 חלוץ מכבי תל אביב אדוארדו מרקש מוסר לאמבמבה מסירת רוחב מצד ימין, והקמרוני בועט חזק, אבל הוא עובר ליד הקורה בלבד.
סיכום מהלכי המשחק > מחצית שנייה

בדקה ה-54 הגבהה לתוך הרחבה של הרצליה מבלבלת את שחקני ההגנה שמרחיקים לא טוב, והכדור מגיע אל חלוץ מכבי תל אביב פרוחננקובס, אבל 7 מטר מהשער, הלטבי, בבעיטה תוך כדי שכיבה, שולח את הכדור גבוה מעליו.
בדקה ה-60 שוער מכבי תל אביב לירן שטראובר יוצא לכדור עומק, והודף בעיטה של יניב לוזון.
בדקה ה-75 ברוך דגו מקבל כדור בפינת הרחבה, ושולח מסירת רוחב בבעיטת יעף שמגיעה לפרוחננקובס. החלוץ של מכבי תל אביב בועט חזק מקרוב, אבל שוער מכבי הרצליה שאול סמדג'ה מזנק בתזמון טוב ומספיק לעצור את הכדור.
בדקה ה-88 שוער מכבי תל אביב לירן שטראובר מציל את מכבי תל אביב בזינוק רחוק אחרי בעיטה חופשית של רמי אבו לבן מ-30 מטרים.
המשחק נגמר בדקה ה-90 בתוצאה 1:1 ומתקדם להארכה של 30 דקות.
סיכום מהלכי המשחק > הארכה

בדקה ה-97 הגנת הרצליה מרחיקה כדור בנגיחה, וקשר מכבי תל אביב ארז מסיקה, שהחליף את לירן כהן בסוף הדקה ה-90, מתמקם ובועט בשמאל חזק ושטוח לפינה הקרובה. שוער מכבי הרצליה לא מספיק להגיב והכדור נכנס, 1:2 למכבי תל אביב.
בדקה ה-102 בעיטה חופשית של שחקן הרצליה רמי אבו לאבן נהדפת בחומה, ומתוך הערבוביה מקבל חלוץ מכבי הרצליה דייהו דייוויס כדור ברחבה, ויורה חזק לפינה הרחוקה, אך שוער מכבי תל אביב שטראובר מגיע לכדור.
בדקה ה-110 הנעת כדור מהירה של הרצליה מוצאת את שחקן הרצליה עידן רובין מול שטראובר, אבל השוער הודף. הרצליה ממשיכה את ההתקפה, אבל חלוץ מכבי הרצליה איסיאקו הניגרי הוא זה שמונע מבעיטה נוספת של קבוצתו לחדור פנימה, כשנוגע בכדור על קו השער, והכדור הולך החוצה עם קרן להרצליה.
בדקה ה-111 בכדור הקרן, החלוץ דייוויס נשאר חופשי בתוך רחבת החמש, ונוגח את כדור הקרן פנימה. מה שקובע 2:2 ואת תוצאת המשחק שנשמרת בתיקו בתום 120 דקות.
סיכום מהלכי המשחק > דו-קרב פנדלים

את דו הקרב בעטו ראשונים על פי הגרלה מכבי תל אביב. את שלושת הבעיטות הראשונות הבקיעו כלל הבועטים כאשר תמיר כהן, סאלם אבו סיאם ומשה מישאלוף הבקיעו למכבי תל אביב, ורמי אבו לבן, עמי טיאר ומאור ג'נאח למכבי הרצליה. את הבעיטה הרביעית הכניס ברונו רייס לזכותה של מכבי תל אביב והעלה אותה ל3:4 בדו-קרב, כאשר עידן רובין החמיץ את הבעיטה הרביעית לזכות הרצליה כשבעט ימינה וחלש לידיו של שטראובר, שוער מכבי שהצליח להדוף. ברוך דגו בעט חזק בחצי הגובה לצד השמאלי והכניס לרשת, התוצאה 3:5 לזכות מכבי תל אביב שזכתה בגביע המדינה.
| 0 | 1 | 2 | 3 | 4 |
| --- | --- | --- | --- | --- |
| 18 במאי 2005 19:00 | מכבי הרצליה | 2:2‏ה | מכבי תל אביב | אצטדיון רמת גן, רמת גן צופים: 18,500 שיפוט: חיים יעקב |
| 18 במאי 2005 19:00 | אופיר חלוואני  , 15'  דייהו דייוויס , 111' |  | ברונו רייס  , 25'  ארז מסיקה , 96' | אצטדיון רמת גן, רמת גן צופים: 18,500 שיפוט: חיים יעקב |
|   |   | תוצאת פנדלים |   |   |
|   | רמי אבו לאבן    עמי טיאר    מאור ג'נאח    עידן רובין  | 5:3 | תמיר כהן    סאלם אבו סיאם    משה מישאלוב    ברונו רייס    ברוך דגו  |   |
סיכום מהלכי המשחק > הרכבי הקבוצות

| --- | --- |
              מכבי הרצליה :               מכבי תל אביב
דארת' מול

| --- | --- |

 שם סרט:  מלחמת הכוכבים
 תוכנית טלוויזיה:  מלחמת הכוכבים: מלחמת המשובטים מלחמת הכוכבים: המורדים
 הופעה ראשונה:  מלחמת הכוכבים - פרק 1: אימת הפנטום
 הופעה אחרונה:  סולו: סיפור מלחמת הכוכבים
 יוצרים:  ג'ורג' לוקאס
 גילום הדמות:  ריי פארק
 דיבוב:  פיטר סרפינוביץ', גרג ברגר, דייוויד ו. קולינס, ג'ס הרנל, סם ויטוור, קלינט באג'אקיאן, סטיבן סטנסון
 מידע
 סטטוס:  מת
 גיל:  52
 תאריך לידה:  BBY 54
 גזע:  זברק דאת'ומיריאן
 מין:  זכר
 מקצוע:  לוחם ומתנקש
 שיוך:  סית', פדרציית הסחר, אחי הלילה, כנופיית אונאקה, הצל הקולקטיבי, משמרת המוות, הסופר מפקדים של המנדלוריאנים
 נטייה:  הצד האפל של הכוח
 מומחיות:  לחימה בחרב אור וחרב אור דו-להבית, אקרובטיקה ואמנויות לחימה
 כוחות:  שליטה ב"כוח"
 כלי נשק:  חרב אור דו-להבית
 סגנון לחימה:  צורה 7, צורה 6, דאן מוך
 תאריך פטירה:  BBY 2
 מקום פטירה:  טטואין 
 סיבת המוות:  נהרג לאחר ש אובי ואן קנובי נעץ חרב אור לגופו.
 דמויות קשורות
 משפחה:  סאבאג' אופרס ופראל (אחים, מתים)
 חברים:  דארת' סידיוס (לשעבר), עזרא ברידג'ר (לשעבר)
 אויבים:  ג'דיי, קווי-גון ג'ין, אובי ואן קנובי, דארת' סידיוס, אסוקה טאנו
 
דארת' מוֹל (באנגלית: Darth Maul; נולד בשנת BBY 54 ומת בשנת 2 BBY) הוא דמות בדיונית המככבת בזיכיון "מלחמת הכוכבים". בסרטים גולם על ידי ריי פארק. דארת' מול הופיע בסרטים "מלחמת הכוכבים - פרק 1: אימת הפנטום", "סולו: סיפור מלחמת הכוכבים" וגם בסדרת האנימציה "מלחמת הכוכבים: מלחמת המשובטים" ובסדרת האנימציה "מלחמת הכוכבים:המורדים" ובמשחקי וידאו. דארת' מול הוא זברק מקורנן, אוחז בחרב אור כפולה וחניכו הראשון של הסית' דארת' סידיוס. מול הוא הנבל העיקרי בסרט "אימת הפנטום", שם גולם על ידי ריי פארק ודובב על ידי פיטר סרפינוביץ'. ג'ורג' לוקאס תיאר את דארת' מול כ"דמות מהסיוט הכי גרוע שלך", וראשו של מול תוכנן בהתחלה להיות מעוטר בנוצות כטוטם. דארת' מול נחטף כעולל על ידי דארת' סידיוס, שהחדיר למוחו את תורת הסית' ואימן אותו להתעלם מרגשותיו.
הופעותיו בסרטים > אימת הפנטום

בהופעתו הראשונה בסרט "מלחמת הכוכבים - פרק 1: אימת הפנטום", צווה דארת' מול על ידי דארת' סידיוס ללכוד את המלכה פאדמה אמידאלה. על טטואין, מול נתקל בקווי-גון ג'ין ליד ספינת החלל המלכותית. בעוד פאדמה ואנקין סקייווקר נמלטים לחללית, קווי-גון נכנס לדו-קרב חרבות אור עם מול, אך לבסוף מאסטר הג'דיי מצליח לברוח.
בסצנת השיא של הסרט, מול נלחם לבדו על כוכב הלכת נאבו בקווי-גון והפדוואן שלו, אובי ואן קנובי. אחרי קרב קצר עם השניים, מול נלחם בקווי-גון כשאובי-ואן מופרד מהשניים באמצעות שערי לייזר. בסופו של דבר, מול גובר על קווי-גון ודוקר אותו בבטנו מול עיניו של אובי-ואן, המסתער על מול לאחר ששערי הלייזר נפתחו. אובי-ואן מצליח לחתוך את אחד מלהבי האור של מול, שמפיל את חרב האור של אובי-ואן לתהום בגובה 600 מטר, ואז את אובי-ואן עצמו. אובי-ואן נאחז בבליטה בתהום, אך משתמש בכוח כדי לזנק מהתהום. אובי-ואן לוקח את חרבו של קווי-גון, משסף את מול לשני חלקים והלה נופל אל התהום.
הופעותיו בסרטים > סולו

בסצנת הסיום של הסרט "סולו: סיפור מלחמת הכוכבים" מתגלה שדארת' מול הוא העומד בראש סינדיקט של חמישה ארגוני פשיעה לפחות בגלקסיה (כולל הארגון של ג'אבה דה האט). גיבורת הסרט קירה בוחרת להישאר בצד הפושע וחוברת אליו ומכך נוצרת ציפייה שנכון לו תפקיד מרכזי בסרטים שבהמשך.
הופעתו של דארת' מול בסרט "סולו" מתרחשת לאחר עלילת הסרט "אימת הפנטום" שבה כאמור הוא נחתך לשניים ולכאורה מת. ההסבר לחזרתו לחיים ניתן בסדרות הטלוויזיה שבאנימציה הנלוות לסרטים המרכזיים ובכך בעצם לראשונה משמשת סצנה מסדרות הטלוויזיה (ובפרט אלו שבאנימציה) כדי להסביר את העלילה הראשית.
הפרת חוק השניים

דארת' סידיוס החל לאמן את דארת' מול הקטן כבר בשנת 52 BBY בעת שהוא עצמו היה תלמיד לאדונו, דארת' פלייג'וס. זו היא נקודה מעניינת כיוון שדארת' פלייג'וס היה בחיים באותה העת ואף צפה במול והתרשם מכישוריו, דבר המהווה הפרה ברורה ובוטה של חוק השניים. ייתכן שמול אומן בהתחלה כלוחם סית' בלבד, כמו אסאג' וונטרס או סאבאג' אופרס, ככזה שמשתמש בצד האפל אך לא מבינו לעומק. למעשה, פלייגוס נותר עיוור לתוכניותיו של סידיוס להפיל אותו ולשלוט כאדון הסית' עם מול כחניכו.
דארת' מול בעצמו גם הפר את חוק השניים כשהפך את סבאג' אופרס למתלמד שלו בזמן שדארת' סידיוס ודארת' טיראנוס עדיין חיים.